Veril Fowlerovi a Garcíovi, vyhral štedrý tiket
Tomu sa hovorí šťastné tipy. Americký golfista Rickie Fowler a jeho španielsky kolega Sergio García, respektíve ich turnajové prvenstvá, priniesli šťastnému stávkarovi v prepočte necelých 40.000 eur.
Stalo sa tak v offshorové stávkovej kancelárii Bovada, ktorá sa úspechom jedného zo svojich užívateľov pochválila na sociálnej sieti. Neznámy stávkar vsadil 60 dolárov (56,58 eur) na to, že Fowler vo februári nenájde premožiteľa na turnaji Honda Classic a García začiatkom apríla US Masters. A to sa napokon aj stalo.
Spomínaný šťastlivec sa tak môže tešiť, že na jeho konte pristane 41.773,92 dolárov, (39.390,78 eur). Prirodzene, García získal za zelené sako 1,98 milióna dolárov (1,867.043), ale zrejme by sa väčšina čitateľov uspokojila aj s tým prvým šekom.
-jj-